Veðurstofan hefur uppfært viðvörun dagsins í appelsínugula viðvörun . Appelsínugul viðvörun er í gildi á Suðurlandi frá kl. 15 í dag til miðnættis og þá tekur við gul viðvörun frá miðnætti og til hádegis á þriðjudag . Gert er ráð fyrir norðaustan 20 - 28 m / sek en djúp lægð nálgast landið úr suðri . Hvassast verður undir Eyjafjöllum með vindhviðum yfir 40 m / s í vindstrengjum við fjöll . Vegagerðin reiknar með að loka Suðurlandsvegi frá Markarfljóti að Vík frá kl. 15:30 eða 16:00 í dag mánudag til kl. 7:00 að morgni þriðjudags . Skafhríð með lélegu skyggni og ekkert ferðaveður verður þegar veðrið er verst og jafnvel er hætta á foktjóni . Einnig er vert að nefna að það er nærri stórstreymt og vegna lágs loftþrýstings og áhlaðanda má búast við óvenju hárri sjávarstöðu á flóði . Lokað í Öræfunum Staðbundið ofsaveður verður suðaustanlands með hviðum í Öræfum og við Lómagnúp allt að 40 - 50 m / s . Gera má ráð fyrir að þjóðveginum verði lokað í Öræfum um miðjan dag í dag , þangað til í fyrramálið á milli Fosshótels við Núpá og Jökulsárlóns .